
	A kurzus megnevezése: A közösségelvűség és kritikái

	A kurzus megnevezése angolul: Communitarianism and its criticisms

	A kurzus előadója: Paár Tamás

	
Szerda, 10:00-11:30
Terem: 129
Oktatás célja: A szemináriumon a „közösségelvű” címkével illetett filozófusok politikai felfogását vizsgáljuk meg. Ők azok, akik atomizálódott individuum helyett a közösségébe beágyazottként fogják fel az ént, és ebből az emberképből kiindulva egyén és közösség egyensúlyát keresik. Az órán az alábbi kérdéseket is körbejárjuk: Milyen kritikákat fogalmaznak meg kommunitáriusok a liberalizmussal szemben? Mennyiben helytállóak ezek a kritikák? Van-e a kritikán túl egységes pozíció, amit közösségelvűségnek nevezhetünk? Megkülönbözteti-e valami ezt a pozíciót a konzervativizmustól? A kurzus a közösségelvűek kritikáiba ágyazódik – kétféle értelemben: a szemináriumot a liberalizmussal szembeni közösségelvű kritikákkal indítjuk, majd a felfogással való megismerkedés után a kommunitarizmussal szembeni ellenérvek mérlegelésével zárjuk a félévet.
Tematika:

1. Szept. 9. Egyeztetés / Bevezető előadás
LIBERALIZMUS – KOMMUNITÁRIUS SZEMMEL

2. Szept. 16. Charles Taylor: Atomizmus. Café Babel 1998/4: 23-37.
3. Szept. 23. Michael Sandel: Mi igazságos… és mi nem? 6. fejezet. Érvelés az egyenlőség mellett / John Rawls. Budapest, Corvina, 2009. 167-196.
4. Szept. 30. Michael Sandel: A procedurális köztársaság és a tehermentes én. In Huoranszki Ferenc (szerk.): Modern politikai filozófia. Budapest, Osiris, 1998. 161-173.
A KÖZÖSSÉGELVŰSÉG POLITIKAI VÍZIÓJA

5. Okt. 7. Jonathan Haidt: A boldogság hipotézise. Budapest, Corvina, 2021. 16-19, 192-220.
6. Okt. 14. Michael Sandel: Mi igazságos… és mi nem? 8. fejezet. Ki mit érdemel meg? / Arisztotelész. Budapest, Corvina, 2009. 216-242.
7. Okt. 21. Michael Sandel: Mi igazságos… és mi nem? 10. fejezet. Az igazságosság és a közjó. Budapest, Corvina, 2009. 284-312.
· Okt. 28. (őszi szünet)
8. Nov. 4. Alasdair MacIntyre: A politika, a filozófia és a közjó. In Horkay Hörcher Ferenc (szerk.): Közösségelvű politikai filozófiák. Budapest, Századvég, 2002. 73-96.
9. Nov. 11. Alasdair MacIntyre: A közjó politikai és szociális struktúrái. In Horkay Hörcher Ferenc (szerk.): Közösségelvű politikai filozófiák. Budapest, Századvég, 2002. 97-111.
KÖZÖSSÉGELVŰSÉGGEL SZEMBENI ÉRVEK

10. Nov. 18. Roger Scruton: Kommunitárius álmok. Századvég 2005/1: 149-162.
Amitai Etzioni: Igen, közösség. De kié? Századvég 2005/1: 163-170.
Roger Scruton: Válasz. Századvég 2005/1: 171-178.
11. Nov. 25. Győrfi Zoltán: A kommunitarizmus alkotmányelmélete. Fundamentum 2004/1: 5-22.
12. Dec. 2. Kapelner Zsolt: A jó élet. Politika / filozófia. 2025. november 8.

13. Dec. 9. ZH

Számonkérési és értékelési rendszer:
Az érdemjegy alapja: aktív órai munka, kiselőadások, óra eleji rövid felmérők, félév végi ZH.
Maximum három hiányzás lehetséges.

Ajánlott irodalom:
Lásd a kurzus online mappáját.




